*Projekts*

2019. gada \_\_\_\_\_\_\_\_\_ Rīkojums Nr. \_\_\_\_\_

Rīgā (prot. Nr. \_\_\_\_\_\_\_ §)

**Par "Gaisa piesārņojuma samazināšanas rīcības plānu 2019. - 2030. gadam"**

1. Apstiprināt "Gaisa piesārņojuma samazināšanas rīcības plānu 2019. - 2030. gadam" (turpmāk – plāns).

2. Noteikt Vides aizsardzības un reģionālās attīstības ministriju, Finanšu ministriju, Ekonomikas ministriju, Zemkopības ministriju, Satiksmes ministriju, Veselības ministriju, Valsts vides dienestu, valsts sabiedrību ar ierobežotu atbildību "Latvijas vides, ģeoloģijas un meteoroloģijas centrs", Pārresoru koordinācijas centru, Rīgas Brīvostas pārvaldi, pašvaldības, Rīgas domi, Liepājas domi, Rēzeknes domi, valsts akciju sabiedrību "Ceļu satiksmes drošības direkcija", valsts akciju sabiedrību "Latvijas dzelzceļš", valsts akciju sabiedrību "Pasažieru vilciens", Valsts policiju un Valsts augu aizsardzības dienestu (atbilstoši kompetencei) par atbildīgajām institūcijām plāna ieviešanā.

3. Plāna īstenošanā iesaistītajām institūcijām plānā paredzēto pasākumu īstenošanu 2019. gadā nodrošināt piešķirto valsts budžeta līdzekļu ietvaros. Jautājumu par papildu valsts budžeta līdzekļu piešķiršanu plāna pasākumu īstenošanai 2020. un turpmākajos gados izskatīt Ministru kabinetā kopā ar visu ministriju un citu centrālo valsts iestāžu priekšlikumiem prioritārajiem pasākumiem atbilstoši valsts budžeta finansiālajām iespējām.

4. Vides aizsardzības un reģionālās attīstības ministrijai sadarbībā ar pārējām iesaistītājām institūcijām sagatavot un vides aizsardzības un reģionālās attīstības ministram līdz 2022. gada 1. decembrim iesniegt noteiktā kārtībā Ministru kabinetā informatīvu ziņojumu par plāna izpildi 2019., 2020. un 2021. gadā.

Ministru prezidents Arturs Krišjānis Kariņš

Vides aizsardzības un reģionālās attīstības ministrs Juris Pūce